Case ID: 1102873
Sentence 54: Məhkəmədə şahid qismində dindirilmiş Şahid4 ifadəsində göstərdi ki, 2018-ci ilin mart ayında İnternet səhifələrində “turbo.az” saytında 15.000 ABŞ dollarına “Hyundai ix 55” markalı maşının satılmasını görmüş, elanda maşının sahibinin Zərərçəkmiş şəxs olması və maşınla bağlı məlumatların türk dilində yazılması göstərilmiş, sonuncunun adına göstərilən telefon nömrəsinə zəng etmiş və internetdə gördüyü “Hyundai ix 55”markalı maşına baxmaq istədiyini bildirmiş, Zərərçəkmiş şəxs maşının ona məxsus olmasını, lakin, Türkiyə Respublikasının vətəndaşı olduğuna görə maşını işçisi Təqsirləndirilən şəxs adlı şəxsin adına aldığını bildirmiş, maşının alqı-satqısı ilə bağlı razılaşıb növbəti gün onunla Yasamal rayonu ərazisində yerləşən evinin həyətində görüşmüş, maşın Təqsirləndirilən şəxs yaşadığı evin həyətində olmuş, maşın xoşuna gəlmiş və maşının alqı-satqısını 15.000 ABŞ dollarına (manatla 25.500 manat) razılaşmış, Zərərçəkmiş şəxs ilk baxışdan öz geyimi ilə ona xoş təsir bağışlamış və buna görə də onun maşının əvvəllər vurulmaması, maşının qüsurlarının olmaması barədə sözlərinə inanmış, sonuncu maşının Təqsirləndirilən şəxs adına olmasını, sonuncunun maşını DYPnin Xırdalan şəhərində yerləşən DYP-nin Qeydiyyat İdrəsinə gətirəcəyini, maşının alqısatqısının həmin yerdə aparılacağını bildirmiş, həmin vaxt Zərərçəkmiş şəxs təxminən 100 ya 200 ABŞ dolları pulu beh olaraq vermiş, 05 mart 2018-ci il tarixdə DYP-nin Xırdalan şəhərində yerləşən Qeydiyyat idarəsinə getmiş və sonradan adının Təqsirləndirilən şəxs olmasını bildiyi şəxs “Hyundai ix 55” markalı maşınla həmin əraziyə gəlmiş, onunla maşının alqı-satqısını rəsmiləşdirmiş, maşını qalan pulunu Zərərçəkmiş şəxs ilə danışandan sonra onun tapşırığı ilə Təqsirləndirilən şəxs vermiş, hazırda həmin maşın onun istifadəsindədir.